b'\n_START_ARTICLE_\nMo Hornmusikk\n_START_PARAGRAPH_\nMo Hornmusikk er et musikkorps med janitsjarbesetning fra Mo i Rana i Nordland._NEWLINE_Korpset ble stiftet 28. mars 1897, og har de siste \xc3\xa5rene etablert seg som et av Nord-Norges beste amat\xc3\xb8rkorps. 100-\xc3\xa5rsjubileet ble feiret med utgivelse av boka Fremad marsj! av Tor Jacobsen._NEWLINE_I \xc3\xa5renes l\xc3\xb8p har flere av Mo Hornmusikks dirigenter og medlemmer mottatt Rana kommunes kulturpris. Korpset selv mottok i 2016 b\xc3\xa5de den kommunale kulturprisen og Kunnskapsparken Helgelands \xc2\xabSamspillpris\xc2\xbb etter opprykket til elitedivisjonen i Norgesmesterskapet for janitsjarkorps._NEWLINE_Korpset har et n\xc3\xa6rt samarbeid om anskaffelse og bruk av slagverksinstrumenter med Nordland Janitsjar.'